Peder Paars

Peder Paars er et komisk-episk dikt av Ludvig Holberg som utkom i fire deler i årene 1719–20 under pseudonymet «Hans Michelsen» og straks forårsaket en klage til kong Frederik 4. fra eieren av Anholt, Frederik Rostgaard, som mente seg ufordelaktig fremstilt som fogden.<ref>[https://bogmanden.dk/product/ludvig-holberg-peder-paars/ «Peder Paars», bogmanden.dk]</ref> Rostgaards klage ble støttet av historikeren Hans Grams detaljerte gjennomgang av Holbergs verk som er en parodi på antikkens og renessansens helteepos. Særlig er det Vergils store romerske epos Æneiden Holberg spiller på.Sandstrøm, Bjarne: «Det komiske helteepos Peder Paars» i Dansk litteraturs historie på lex.dk. Hentet 17. februar 2025 fra 

 Handling 
Diktets hovedperson, Peder Paars, som er kjøpmann i Kalundborg på Sjælland, begir seg ut på en seilas til sin elskede Dorothea i Aars (Aarhus). Misunnelige guder sørger imidlertid for at han forliser og strander på øya Anholt, hvor han møter en fristerinne i skikkelse av fogdens datter Nille. Det lykkes ham å slippe bort, men trengslenes tid er langtfra forbi.«Ludvig Holberg: Peder Paars», Det danske Sprog- og Litteraturselskab, dsl.dk. Besøkt 8. desember 2016

 Mottagelse 
Paars og mannskapet hans oppdager at Anholts innbyggere, som «lever Christelig og nærer sig af Vrag», plyndrer og fengsler skipbrudne. Øvrigheten på øyen kuer almuen som lever i den svarteste overtro. Fogden feller dommer til sin egen fordel, mens presten støtter seg til gamle katolske prekensamlinger. Diktet nøt stor suksess, men beskrivelsen av forholdene på Anholt fikk den daværende eieren, Frederik Rostgaard, til å klage til kongen med krav om at boken skulle brennes av bøddelen. Kongen besluttet likevel at skriftet - selv om det «hellere kunde være bleven udeladt end skreven» - kunne godtas, ettersom det dreide seg om «fingeret Skiemt»Sandstrøm, Bjarne: «Det komiske helteepos Peder Paars» i Dansk litteraturs historie på lex.dk. Hentet 17. februar 2025 fra  (= fiktiv skjemt). Paars ble et gjennombrudd i Holbergs forfatterskap i retning satire og de mange komedier som han stadig er kjent for.«Ludvig Holbergs romaner», danmarkshistorien.dk. Besøkt 8. desember 2016

 Referanser 

Kategori:Danske skuespill
Kategori:Norske skuespill
Kategori:Ludvig Holberg